बड़े मियां छोटे मियां में काम कर रहे हैं श्रवण विश्वकर्मा, अस्पताल में हुए भर्ती
अक्षय कुमार के मेकअप आर्टिस्ट पर तेंदुए ने किया हमला, Shravana Vishwakarma admitted to hospital
अक्षय कुमार और टाइगर श्रॉफ इन दिनों अपनी अपकमिंग फिल्म 'बड़े मियां छोटे मियां' की शूटिंग में बिजी हैं। इसी बीच अक्षय कुमार के मेकअप आर्टिस्ट श्रवण विश्वकर्मा पर तेंदुए ने हमला कर उसे घायल कर दिया है। इससे जुड़ा एक वीडियो सोशल मीडिया पर सामने आया है। तेंदुए के अटैक से घायल हुए श्रवण को अस्पताल में भर्ती कराया गया है, जहां उनका इलाज चल रहा है।
मेकअप मैन पर हुआ हमला
जानकारी के मुताबिक घटना के बारे में बात करते हुए श्रवण ने बताया कि वह अपनी बाइक पर थे और अपने दोस्त को फिल्म के सेट पर छोड़ने जा रहे थे। तभी रास्त में उनकी बाइक एक तेंदुए से टकरा गई, और वह इसके बाद बेहोश हो गए थे। श्रवण ने बताया कि तेंदुए से टकराने के और बाइक से गिरने के बाद उन्हें याद नहीं कि क्या हुआ। उन्हें अस्पताल आने के बाद ही होश आया। इसके अलावा 27 साल के श्रवण ने बताया कि प्रोडक्शन हाउस उनका ट्रीटमेंट करवा रहा है।
AICWA के अध्यक्ष ने सरकार से गंभीर कदम उठाने की मांग की
रिपोर्ट के मुताबिक ऑल इंडिया सिने वर्कर्स (AICWA) के अध्यक्ष सुरेश श्यामलाल गुप्ता ने सरकार से गंभीर कदम उठाने की अपील की है। उन्होंने मीडिया से बातचीत में कहा है, 'मामले की गंभीरता को देखते हुए मैंने मुख्यमंत्री को भी टैग किया और उन्हें बताया कि इस तरह की घटना कई बार हो चुकी है। AICWA के अध्यक्ष के तौर पर मैं यह जानना चाहता हूं कि फिल्म सिटी में काम करने वालों की गारंटी कौन लेगा, जहां हजारों लोग रोज आते हैं। यहां हर बार तेंदुए से लोगों को सुरक्षा कौन देगा। उन्होंने खुलासा किया कि अगर कोई रात में वहां जाता है तो स्ट्रीट लाइट तक की सुविधा नहीं है। लाइट न होने की वजह से यहां लगातार हादसे हो रहे हैं।